|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

***Gedo Senki*** (ゲド戦記?) é un filme xaponés de 2006 dirixido por Gorō Miyazaki, animado por Studio Ghibli para Nippon Television Network, Dentsu, Hakuhodo DY Media Partners, Buena Vista Home Entertainment, Mitsubishi e Toho, sendo distribuído para este último. O filme está baseado nunha combinación de argumento e personxes dos primeiros catro libros da serie *Earthsea* de Ursula K. Le Guin (*A Wizard of Earthsea*, *The Tombs of Atuan*, *The Farthest Shore* e *Tehanu*), así como no manga *The Journey of Shuna* de Hayao Miyazaki. O título do filme provén dunha colección de historias curtas, *Tales from Earthsea*, feita en 2001. O argumento foi "completamente diferente" segundo a autora Ursula K. Le Guin, que lle dixo a Gorō Miyazaki, "Non é o meu libro. É o teu filme. É un bo filme", aínda que máis tarde expresou a súa desilusión co resultado final. Unha adptación en banda deseñada foi publicada no Xapón.

Produción
---------

Este filme de Studio Ghibli é a primeira adaptación anime de calquera parte da serie *Earthsea*. No pasado, moitos directores, incluíndo Hayao Miyazaki, tentaron adaptar o ciclo *Earthsea* ó cinema, pero non foron aprobados pola propia autora. Cando Le Guin escoitou por primeira vez o interese de Miyazaki en adaptar a súa obra, non coñecía os seus filmes e asociaba a animación coa obra de Disney; sendo así, rexeitou a súa solicitude.

En 2003, despois de gañar o Oscar ó mellor filme de animación por *A viaxe de Chihiro*, Hayao Miyazaki recibiu a aprobación de Le Guin mais Miyazaki estaba ocupado dirixindo *Hauru no Ugoku Shiro*. Studio Ghibli deixou que Toshio Suzuki decidise que fose o fillo de Hayao, Gorō Miyazaki, quen dirixise o filme, sendo o seu primeiro traballo como director. Hayao non se sentiu satisfeito coa decisión, xa que cría que Gorō carecía da experiencia necesaria. Ó parecer non falaron entre eles durante a produción do filme. Porén, Hayao recoñeceu máis tarde o traballo do seu fillo no seu primeiro adianto. Algúns estudosos coidan que unha parte importante da trama foi adaptada da obra do seu pai, a novela gráfica *Shuna no Tabi*, con moitas referencias directas. Le Guin, que se convertera nunha adepta do traballo de Hayao Miyazaki logo do seu primeiro encontro e desexaba que fose el quen dirixise o filme, tamén quedou decepcionada pola escolla de Gorō como director, mais Studio Ghibli díxolle que Hayao supervisaría a produción.

### Música

A banda sonora de *Gedo Senki* foi composta e dirixida por Tamiya Terashima e foi estreada por Tokuma Japan Communications e Studio Ghibli Records como un híbrido multicanal SACD-CD o 12 de xullo de 2006. Carlos Núñez foi un colaborador clave na banda sonora, contribuíndo coa súa ocarina, tin whistle e gaita galega en 11 das 21 pistas. A cantante Aoi Teshima canta en dúas das cancións. Un álbum máis, "Melodies from Gedo Senki", foi estreado o 17 de xaneiro de 2007, incluíndo novo material da banda sonora e temas inéditos de Núñez.

Notas
-----

1. ↑  "Box Office Mojo". Consultado o 2 de setembro de 2011.
2. 1 2 3  Ursula K. Le Guin. UrsulaKLeguin.com, ed. "Gedo Senki, a First Response". Arquivado dende o orixinal o 17 de xullo de 2011. Consultado o 15 de agosto de 2006.
3. ↑  Team Ghiblink (7 de agosto de 2014). "Tales from Earthsea (books)". Nausicaa.net. Consultado o 8 de xuño de 2017.
4. ↑  "Article about the anime by Shuffle Alliance, a Taiwan anime club". Consultado o 18 de xuño de 2006.
5. ↑  Sankei Sports (14 de decembro de 2005). "ジブリ新作は「ゲド戦記」！宮崎駿氏の長男・吾朗氏が初監督 (The Next Film from Ghibli is "Ged's War Chronicles": Son of Hayao Miyazaki, Gorō to Direct for the First Time)" (en xaponés). goo Anime. Arquivado dende o orixinal o 24 de outubro de 2007. Consultado o 8 de outubro de 2006.
6. ↑  See Nausicaa.net Goro Miyazaki's Blog.
7. ↑  Ghibliworld, MEMORIES FROM GEDO SENKI WITH CARLOS NUNEZ Arquivado 03 de marzo de 2016 en Wayback Machine. 19 de decembro de 2006
8. ↑  *(en xaponés)* Studio Ghibli, カルロス・ヌニェスのニューアルバムの発売決定！ Arquivado 30 de decembro de 2016 en Wayback Machine. 11 de decembro de 2006

Véxase tamén
------------

### Ligazóns externas

* 

* *Gedo Senki* na IMDb *(en inglés)*.
* Ficha en AllMovie *(en inglés)*
* Ficha en BoxOfficeMojo *(en inglés)*

* Portal:Cine
* Portal:Xapón

|  |  |
| --- | --- |
| Control de autoridades | 
* Wd: Q721737
* Allmovie: v357710
* AlloCiné: 109502
* BCDB: 86860
* Box Office Mojo: talesfromearthsea
* FilmAffinity: 449251
* IMDb: tt0495596
* LUMIERE: 27964
* Metacritic: tales-from-earthsea
* MyAnimeList: 11927
* OFDb: 105189
* Rotten Tomatoes: gedo-senki-tales-from-earthsea
* Synchronkartei: 12257
* TMDb: 37933

 |